Walt Disney Productions ansatte Gottfredson som lærling i animasjon og som «in-betweener» (den som gjorde mindreverdig og mellomliggende arbeid) den 19. desember 1929. I april 1930 fikk han jobbe med den fire måneder gamle tegneserien om Mikke Mus. Den hadde først blitt skrevet av Walt Disney selv og tegnet av Ub Iwerks som ble etterfulgt av Win Smith. I mai lot Disney Gottfredson få den daglige avisstripen under løftet at det skulle være rent midlertidig inntil han fant en annen som kunne overta. Isteden kom Gottfredson til å tegne seriestripen med Mikke Mus i de neste 45 år.